ابو سعید گنگوہی

ابو سعید گنگوہی (متوفی: 1049 ھ مطابق 1630ء)  چشتیہ صابریہ سلسلے کے ایک ہندوستانی روحانی پیشوا، صوفی، مبلغ، مصلح مصنف اور عالم تھے۔ وہ عبد القدوس گنگوہی کے پڑپوتے اور جلال الدین تھانیسری کے نواسے تھے۔

سوانح
ابو سعید گنگوہی صوفی بزرگ عبد القدوس گنگوہی کے پوتے تھے۔ ان کا تعلق ایک علمی و روحانی خاندان سے تھا، اسی لیے ان کی تربیت پر خصوصی توجہ دی گئی۔ وہ ظاہری و باطنی علوم کے جامع تھے۔ وہ نظام الدین بلخی تھانیسری سے بیعت ہوئے، اور کثیر ریاضت و مجاہدہ کے بعد اجازت و خلافت سے سرفراز ہوئے۔

ان کے مشاہیر خلفاء میں محمد صادق گنگوہی، ابراہیم رامپوری، محب اللہ الہ آبادی، ابراہیم سہارنپوری اور خواجہ پانی پتی شامل ہیں۔

وفات
1049ھ بہ مطابق 1630ء کو گنگوہ میں ان کی وفات ہوئی، ان کا مزار گنگوہ میں شاہ عبد القدوس گنگوہی کے مزار کے جنوب میں واقع ہے۔ اور عبد القدوس گنگوہی کے مزار کے جنوب میں سپردِ خاک کیے گئے۔

حوالہ جات